open-index/open-wikipedia-markdown huggingface dataset:
ฮา ซึง-รี

**ฮา ซึง-รี** (; เกิด 9 มกราคม ค.ศ. 1995)  เป็นนักแสดงชาวเกาหลีใต้ ต้นสังกัดเดิมของเธอคือ Jwin entertainment และ ปัจจุบันเธออยู่ภายใต้การดูแลของ ELmedia ซึ่งฮาซึงรีได้ตกลงเซ็นสัญญาเป็นนักแสดงในสังกัดของ ELmedia และมีการยืนยันอย่างเป็นทางการว่าเธอได้เข้าไปเป็นนักแสดงในสังกัด เมื่อวันที่ 23 มิถุนายน พ.ศ. 2565  ประวัติการแสดงของเธอ ในปี 1999 เมื่อฮาซึงรีอายุได้ 5 ขวบ เธอได้เดบิวต์ในฐานะนักแสดงเด็กในซีรีส์ เรื่อง Youth Trap ทางช่อง SBS ซึ่งบันทึกเรตติ้งผู้ชมสูงสุดที่ 53.1%  ในเวลานั้น ด้วยความนิยมนี้ เธอจึงได้ฉายาว่าเป็น "ลูกสาวของชิมอึนฮา" เธอยังปรากฏตัวเป็นประจำในรายการสำหรับเด็ก เช่น โรงเรียนอนุบาลโปโปโป และ โรงเรียนอนุบาลDing Dong Dang

จากนั้นเธอก็เริ่มก้าวเข้าสู่นักแสดงวัยผู้ใหญ่ในซีรีส์เรื่อง School 2017 ซึ่งเธอรับบทเป็น ฮวังยองกอล ทางช่อง KBS2 ต่อมาในปี 2018 เธอได้ปรากฏตัวครั้งแรกในละครประจำวันตอนเย็นของ KBS1 เรื่อง "Sunny Again Tomorrow" เธอได้รับบทบาทเป็น ฮวังจีอึน ซึ่งเป็นบทนำเต็มตัวครั้งแรกของฮาซึงรี

หลังจากนั้นในปี 2019 เธอได้แสดงซีรีส์ทางช่อง tvN เรื่อง Search: WWW รับบทเป็นเจนนี่ (ฮงยูจิน) และในปี 2022 เธอปรากฏตัวในบทบาทนักยิงธนูชื่อว่า จางฮารีในผลงานต้นฉบับของเน็ตฟลิกซ์ เรื่องมัธยมซอมบี้ (All of us are dead) ซึ่งเธอได้รับความสนใจเป็นอย่างมากในบทบาท จางฮารี หลังจากที่มัธยมซอมบี้ออกอากาศ เธอก็ได้ฉายาใหม่ว่า  **양궁선배** ซึ่งแปลว่า รุ่นพี่นักยิงธนู และอีกฉายาหนึ่งคือ **양궁누나** แปลว่า พี่สาวนักยิงธนู

## ผลงานการแสดง

## ผลงานภาพยนตร์

## รายการวาไรตี้

## โฆษณา/CF

## ผลงานเพลง เอ็มวี

## ตำแหน่งทูต
ฮาซึงรีได้รับตำแหน่งเป็นทูตประชาสัมพันธ์ สำนักงานส่งเสริมวัฒนธรรมและกีฬา ร่วมกับคุณแบคเยซึล (พ.ศ. 2565) 

## รางวัล และเสนอชื่อเข้าชิง

## อ้างอิง

## แหล่งข้อมูลอื่น ๆ

* Ha Seung-ri at Banana Culture
* 
* 
* 

หมวดหมู่:บุคคลที่เกิดในปี พ.ศ. 2538
หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:นักแสดงหญิงจากโซล
เมจิ (บริษัท)

**บรรษัทเมจิแดรีส์** (; ) เป็นบริษัทอาหารญี่ปุ่น เปลี่ยนชื่อเป็น **บริษัทเมจิ จำกัด** (; ) เมื่อวันที่ 31 มีนาคม ค.ศ. 2011 บริษัทนี้เป็นบริษัทอุตสาหกรรมนมรายใหญ่ ก่อตั้งขึ้นใน ค.ศ. 1917 นอกจากผลิตภัณฑ์จากนมโคอย่างเช่นนม ไอศกรีม และชีสแล้ว สินค้าแถวหน้าของบริษัทนี้ยังได้แก่เครื่องดื่มเกลือแร่ พิซซ่า ช็อกโกแลตแท่ง และอาหารเสริมอย่างโทโรเมกุซึ่งได้รับการพรรณนาว่าเป็นอาหารแบบหนืด (food viscosity) อนึ่ง บริษัทนี้ยังร่วมทุนในประเทศไทยกับเครือเจริญโภคภัณฑ์ (ซีพี) เพื่อทำการตลาดด้านผลิตภัณฑ์จากนมในชื่อว่า **ซีพี-เมจิ**

วันที่ 1 เมษายน ค.ศ. 2009 เมจิเซกะและเมจิแดรีส์ก่อตั้งบริษัทผู้ถือหุ้นใหญ่นามว่า เมจิโฮลดิงส์ ซึ่งมีหุ้นอยู่ในดัชนีนิกเก 225 สองปีให้หลังในวันเดียวกัน เมจิแดรีส์เข้าถือครองกิจการอาหารและการดูแลสุขภาพของเมจิเซกะ จึงกลายเป็นบริษัทอาหารซึ่งมีชื่อตามกฎหมายว่า บริษัทเมจิ จำกัด

วันที่ 6 ธันวาคม ค.ศ. 2011 มีการพบกัมมันตภาพรังสีซีเซียมในอาหารทารกของบริษัทเมจิ โดยมีระดับการปนเปื้อนต่ำกว่าขอบเขตที่รัฐบาลญี่ปุ่นอนุญาตไว้ คือ 200 เบกเคอเรลต่อกิโลกรัม แต่สูงกว่าขอบเขตที่นำมาใช้บังคับหลังเหตุการณ์ภัยพิบัติเชียร์โนบีลถึง 50 เบกเคอเรล บริษัทอ้างว่า นมสำหรับทารกนั้น "อยู่ในขอบเขตปลอดภัย" และ "ไม่เสี่ยงต่อสุขภาพ" แต่ข้ออ้างดังกล่าวเป็นที่โต้แย้ง เพราะน่าจะมีทารกจำนวนมากได้รับกัมมันตภาพรังสีภายในเนื่องจากบริโภคนมปนเปื้อน และทารกเหล่านี้เป็นไปได้ว่าจะประสบกับกัมมันตภาพรังสีจากภายนอกที่แผ่ออกมาในเหตุการณ์เดือนมีนาคมของปีนั้นอยู่ก่อนแล้ว บริษัทเมจิสมัครใจเรียกนม 400,000 กระป๋องคืน พลเมืองกลุ่มหนึ่งในนครนิฮงมัตสึ จังหวัดฟูกูชิมะ ค้นพบการปนเปื้อนรังสีครั้งนี้มาอย่างน้อยตั้งแต่เดือนพฤศจิกายนของปีนั้นแล้ว แต่บริษัทเมจิเห็นว่า ไม่สามารถดำเนินการในทันทีที่ทราบเรื่องได้

## อ้างอิง

หมวดหมู่:บริษัทอาหารของญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2460
ผมกับโรโบโกะ หุ่นเมดพันธุ์ซ่า

***ผมกับโรโบโกะ หุ่นเมดพันธุ์ซ่า*** () เป็นซีรีส์มังงะญี่ปุ่น เขียนเรื่องและวาดภาพโดยชูเฮ มิยาซากิ ตีพิมพ์ในนิตยสาร*[[โชเน็งจัมป์รายสัปดาห์]]*ของสำนักพิมพ์ชูเอชะตั้งแต่เดือนกรกฎาคม พ.ศ. 2563 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสตูดิโอกัลล็อบ เริ่มออกอากาศในเดือนธันวาคม พ.ศ. 2565

## เนื้อเรื่อง
เรื่องราวในอนาคตที่ทุกบ้านจะมีหุ่นยนต์เมดที่เรียกว่าออเดอร์เมด นักเรียนประถมธรรมดาคนหนึ่งชื่อไทระ บอนโดะฝันที่จะมีมีหุ่นยนต์เมดเป็นของตนเอง เพราะเพื่อนของเขาคือกาจิ กอริลล่าและคาเนโอะ โมซึโอะมักจะอวดเรื่องออร์เดอร์เมดของบ้านคาเนโอะชื่อเมโกะ บอนโดะขอร้องแม่จนแม่ตกลงซื้อให้ แต่สิ่งที่ได้รับคือเมดที่เหนือความคาดหมายชื่อโรโบโกะ หุ่นยนต์เมดซุ่มซ่ามแต่ทรงพลังที่สุดเท่าที่เคยมีมา ด้วยการมาของโรโบโกะ ชีวิตของบอนโดะก็ยิ่งแปลกประหลาดยิ่ง ๆ ขึ้นไป

## ตัวละคร
;
:

;
:

;
:

;
:

;
:

;
:

;
:

## อ้างอิง

## แหล่งข้อมูลอื่น
*  
* 
* อนิเมะ ''ผมกับโรโบโกะ หุ่นเมดพันธุ์ซ่า'' ที่ฟลิกเซอร์
* อนิเมะ ''ผมกับโรโบโกะ หุ่นเมดพันธุ์ซ่า'' (พากย์ไทย) ที่ฟลิกเซอร์
* 

หมวดหมู่:มังงะที่ตีพิมพ์ในปี พ.ศ. 2563
หมวดหมู่:อนิเมะที่ออกฉายในปี พ.ศ. 2565
หมวดหมู่:ภาพยนตร์ญี่ปุ่นที่ออกฉายในปี พ.ศ. 2568
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวจินตนิมิต
หมวดหมู่:สยามอินเตอร์คอมิกส์
หมวดหมู่:แกลลอป (สตูดิโอ)
หมวดหมู่:เมเดียลิงก์
ไกลบ้าน (แก้ความกำกวม)

**[[ไกลบ้าน]]** เป็นบทพระราชนิพนธ์ในพระบาทสมเด็จพระจุลจอมเกล้าเจ้าอยู่หัว นอกจากนี้ยังอาจหมายถึง
* **"ไกลบ้าน"** เพลงลูกกรุงที่ขับร้องโดย ชรินทร์ นันทนาคร ศิลปินแห่งชาติ
* **"ไกลบ้าน"** เพลงลูกทุ่งที่ขับร้องโดย ขวัญชัย เพชรร้อยเอ็ด
พิพิธภัณฑ์ศิลปะการเล่าเรื่องของลูคัส

**พิพิธภัณฑ์ศิลปะการเล่าเรื่องของลูคัส** () เป็นพิพิธภัณฑ์ที่ก่อตั้งโดยผู้สร้างภาพยนตร์จอร์จ ลูคัสและภรรยาของเขา ซึ่งเป็นนักธุรกิจหญิงชื่อเมลโลดี ฮ็อบสัน เมื่อสร้างเสร็จแล้ว พิพิธภัณฑ์จะจัดแสดงการเล่าเรื่องด้วยภาพทุกรูปแบบ รวมทั้งภาพวาด ภาพถ่าย ประติมากรรม ภาพประกอบ การ์ตูน การแสดง และวิดีโอ อยู่ระหว่างการก่อสร้างใน เอ็กซ์โปซิชันพาร์ก ในลอสแองเจลิส รัฐแคลิฟอร์เนีย พิพิธภัณฑ์คาดว่าจะเปิดในปี พ.ศ. 2566

## อ้างอิง

## แหล่งข้อมูลอื่น

*

หมวดหมู่:พิพิธภัณฑ์ศิลปะ
หมวดหมู่:พิพิธภัณฑ์ในสหรัฐ
ประเทศไทยใน พ.ศ. 2352

เหตุการณ์ที่เกิดขึ้นใน พ.ศ. 2352 (ค.ศ. 1809) ในประเทศไทย เป็นปีที่ 28 แห่งกรุงรัตนโกสินทร์ แห่งราชวงศ์จักรี และเป็นปีที่ 28 และเป็นปีสุดท้ายในรัชสมัยพระบาทสมเด็จพระพุทธยอดฟ้าจุฬาโลกมหาราช เป็นปีแรกในรัชสมัยของพระบาทสมเด็จพระพุทธเลิศหล้านภาลัย และนับเป็นปี จ.ศ. 1170 (1 มกราคม - 13 เมษายน) และ 1171 (13 เมษายน - 31 ธันวาคม) ในแบบปัจจุบัน
[thumb|right|320px|ภาพ[จิตรกรรมฝาผนังกระบวนพยุหยาตราทางสถลมารค พระบาทสมเด็จพระพุทธเลิศหล้านภาลัย]]
## ผู้นำ
* **พระมหากษัตริย์**: 
** พระบาทสมเด็จพระพุทธยอดฟ้าจุฬาโลกมหาราช (จนถึง 7 กันยายน)
** พระบาทสมเด็จพระพุทธเลิศหล้านภาลัย (ตั้งแต่ 7 กันยายน)
* **กรมพระราชวังบวรสถานมงคล**: 
** สมเด็จพระบวรราชเจ้ามหาเสนานุรักษ์ 
* **สมุหนายก**: เจ้าพระยารัตนาธิเบศร์ (กุน รัตนกุล) 
* **สมุหพระกลาโหม**: 
** เจ้าพระยาอภัยราชา (ปิ่น)
** เจ้าพระยามหาเสนา (บุญมา)
** เจ้าพระยาวงศาสุรศักดิ์ (แสง วงศาโรจน์) 

## เหตุการณ์
* พระบาทสมเด็จพระพุทธเลิศหล้านภาลัย ขึ้นครองราชสมบัติเป็นรัชกาลที่ 2 แห่งพระราชวงศ์จักรี
* เกิดสงครามเมืองถลาง
* เจ้าฟ้ากรมขุนกษัตรานุชิตก่อการกบฎ
## ผู้เกิด
[thumb|right|100px|[สมเด็จพระมหาสมณเจ้า กรมพระยาปวเรศวริยาลงกรณ์]]
### กันยายน
* 14 กันยายน – สมเด็จพระมหาสมณเจ้า กรมพระยาปวเรศวริยาลงกรณ์ สมเด็จพระสังฆราชพระองค์ที่ 8 แห่งกรุงรัตนโกสินทร์ (สิ้นพระชนม์ พ.ศ. 2435)

### ตุลาคม
* 7 ตุลาคม – พระเจ้าบรมวงศ์เธอ กรมหมื่นถาวรวรยศ พระบรมวงศ์ (สิ้นพระชนม์ พ.ศ. 2416)

### พฤศจิกายน
* 14 พฤศจิกายน – พระจันทรโคจรคุณ (ยิ้ม จนฺทรํสี) เจ้าอาวาสวักมกุฏกษัตริยารามรูปที่ 1 (มรณภาพ พ.ศ. 2425)

### ไม่ทราบวัน
* คุณสุวรรณ กวี (ถึงแก่กรรม พ.ศ. 2418)
* ท้าวสมศักดิ์ (เจ้าจอมมารดาอึ่ง) พระสนมในรัชกาลที่ 3 (อนิจกรรม พ.ศ. 2428)

## ผู้เสียชีวิต
[thumb|right|100px|[พระบาทสมเด็จพระพุทธยอดฟ้าจุฬาโลกมหาราช]]
### กันยายน
* 7 กันยายน  - พระบาทสมเด็จพระพุทธยอดฟ้าจุฬาโลกมหาราช, 72 พรรษา, พระมหากษัตริย์พระองค์ที่ 1 แห่งกรุงรัตนโกสินทร์ (พระราชสมภพ พ.ศ. 2280)
* 13 กันยายน 
** หม่อมเหม็น *(สมเด็จพระเจ้าหลานเธอ เจ้าฟ้ากรมขุนกษัตรานุชิต)*, 29 ปี, อดีตพระบรมวงศ์ (ประสูติ พ.ศ. 2322)
** เจ้าจอมมารดาสำลี *(พระองค์เจ้าหญิงสำลีวรรณ)*, ไม่ทราบพระชันษา, บาทบริจาริกาในสมเด็จพระบวรราชเจ้ามหาเสนานุรักษ์ (ไม่ทราบปีประสูติ)
** นายหนูดำ *(พระองค์เจ้าอรนิกา)*, ไม่ทราบพระชันษา, เจ้านายราชวงศ์ธนบุรี (ไม่ทราบปีประสูติ)

### ไม่ทราบวัน
* เจ้าจอมแว่น *(เจ้านางคำแว่น)*, 40 ปี, พระสนมในรัชกาลที่ 1 (ประสูติ พ.ศ. 2312)

## แหล่งข้อมูลอื่น
* ปฏิทินปี 1809 - ประเทศไทย

หมวดหมู่:ประเทศไทยในปี พ.ศ. 2352
ประเทศไทยในซีเกมส์ 2021

**ประเทศไทย** เข้าร่วมแข่งขันกีฬาซีเกมส์ ครั้งที่ 31 ค.ศ. 2021 (พ.ศ. 2564) ณ โฮจิมินห์ซิตี ประเทศเวียดนาม ระหว่างวันที่ 12-23 พฤษภาคม พ.ศ. 2565 คณะกรรมการโอลิมปิกแห่งประเทศไทยเป็นตัวแทนประเทศส่งทีมนักกีฬาทีมชาติเข้าร่วมแข่งขันทั้งหมด 888 คนใน 40 ชนิดกีฬา

## สรุปเหรียญรางวัล
### จำนวนเหรียญรางวัลแยกเป็นกีฬา

## ดูเพิ่ม
* ประเทศไทยในซีเกมส์
* ประเทศไทยในเอเชียนพาราเกมส์
* ประเทศไทยในเอเชียนเกมส์
* ประเทศไทยในโอลิมปิก
* รายชื่อนักกีฬาไทยที่ได้รับเหรียญรางวัลซีเกมส์

## อ้างอิง

## แหล่งข้อมูลอื่น
*  

ไทย
ประเทศอินโดนีเซียในซีเกมส์ 2021

**ประเทศอินโดนีเซีย** เข้าร่วมแข่งขันกีฬาซีเกมส์ ครั้งที่ 31 ค.ศ. 2021 (พ.ศ. 2564) ณ โฮจิมินห์ซิตี ประเทศเวียดนาม ระหว่างวันที่ 12-23 พฤษภาคม พ.ศ. 2565 คณะกรรมการโอลิมปิกแห่งชาติอินโดนีเซียเป็นตัวแทนประเทศส่งทีมนักกีฬาทีมชาติเข้าร่วมแข่งขันทั้งหมด 499 คนใน 32 ชนิดกีฬา

## จำนวนผู้เข้าแข่งขัน

## สรุปเหรียญรางวัล
### จำนวนเหรียญแยกตามชนิดกีฬา

## กรีฑา

ผลการแข่งขันดังนี้:

## ดูเพิ่ม
* ประเทศอินโดนีเซียในซีเกมส์
* ประเทศอินโดนีเซียในเอเชียนพาราเกมส์
* ประเทศอินโดนีเซียในเอเชียนเกมส์
* ประเทศอินโดนีเซียในโอลิมปิก
* รายชื่อนักกีฬาอินโดนีเซียที่ได้รับเหรียญรางวัลซีเกมส์

## อ้างอิง

## แหล่งข้อมูลอื่น
*  

ประเทศอินโดนีเซียในซีเกมส์
อินโดนีเซีย
ประเทศมาเลเซียในซีเกมส์ 2021

**ประเทศมาเลเซีย** เข้าร่วมแข่งขันกีฬาซีเกมส์ ครั้งที่ 31 ค.ศ. 2021 (พ.ศ. 2564) ณ โฮจิมินห์ซิตี ประเทศเวียดนาม ระหว่างวันที่ 12-23 พฤษภาคม พ.ศ. 2565 สภาโอลิมปิกมาเลเซียเป็นตัวแทนประเทศส่งทีมนักกีฬาทีมชาติเข้าร่วมแข่งขันทั้งหมด 612 คนใน 37 ชนิดกีฬา

## จำนวนผู้เข้าแข่งขัน

## สรุปเหรียญรางวัล
### จำนวนเหรียญแยกตามวัน

## กรีฑา

ผลการแข่งขันดังนี้:

## ดูเพิ่ม
* ประเทศมาเลเซียในซีเกมส์
* ประเทศมาเลเซียในเอเชียนพาราเกมส์
* ประเทศมาเลเซียในเอเชียนเกมส์
* ประเทศมาเลเซียในโอลิมปิก
* รายชื่อนักกีฬามาเลเซียที่ได้รับเหรียญรางวัลซีเกมส์

## อ้างอิง

## แหล่งข้อมูลอื่น
*  


มาเลเซีย
ประเทศฟิลิปปินส์ในซีเกมส์ 2021

**ประเทศฟิลิปปินส์** เข้าร่วมแข่งขันกีฬาซีเกมส์ ครั้งที่ 31 ค.ศ. 2021 (พ.ศ. 2564) ณ โฮจิมินห์ซิตี ประเทศเวียดนาม ระหว่างวันที่ 12-23 พฤษภาคม พ.ศ. 2565 คณะกรรมการโอลิมปิกแห่งชาติฟิลิปปินส์เป็นตัวแทนประเทศส่งทีมนักกีฬาทีมชาติเข้าร่วมแข่งขันทั้งหมด 656 คนใน 38 ชนิดกีฬา

## จำนวนผู้เข้าแข่งขัน

## สรุปเหรียญรางวัล
### จำนวนเหรียญแยกตามวัน
{| class="wikitable" style="font-size:90%; text-align:center;"
|- style="background:#efefef;"
!colspan=6|**เหรียญรางวัลแยกตามวัน**
|-
! width=30 |**ลำดับวัน**
! width=90 |**วันที่**
! width=30 style="background:#F7F6A8;" | 
! width=30 style="background:#DCE5E5;" | 
! width=30 style="background:#FFDAB9;" | 
! width=30 |**รวม**
|-
||
|10 พฤษภาคม
| style="background:#F7F6A8;" |0
| style="background:#DCE5E5;" |2
| style="background:#FFDAB9;" |1
|**3**
|-
|
|11 พฤษภาคม
| style="background:#F7F6A8;" |1
| style="background:#DCE5E5;" |3
| style="background:#FFDAB9;" |4
|**8**
|-
|0
|12 พฤษภาคม
| colspan="4" style="text-align:left center ;" | *พิธีเปิด*
|-
|1
|13 พฤษภาคม
| style="background:#F7F6A8;" |4
| style="background:#DCE5E5;" |6
| style="background:#FFDAB9;" |7
|**17**
|-
|2
|14 พฤษภาคม
| style="background:#F7F6A8;" |7
| style="background:#DCE5E5;" |8
| style="background:#FFDAB9;" |15
|**30**
|-
|3
|15 พฤษภาคม
| style="background:#F7F6A8;" |8
| style="background:#DCE5E5;" |8
| style="background:#FFDAB9;" |12
|**28**
|-
|4
|16 พฤษภาคม
| style="background:#F7F6A8;" |10
| style="background:#DCE5E5;" |7
| style="background:#FFDAB9;" |6
|**23**
|-
|5
|17 พฤษภาคม
| style="background:#F7F6A8;" |4
| style="background:#DCE5E5;" |5
| style="background:#FFDAB9;" |8
|**18**
|-
|6
|18 พฤษภาคม
| style="background:#F7F6A8;" |2
| style="background:#DCE5E5;" |1
| style="background:#FFDAB9;" |7
|**10**
|-
|7
|19 พฤษภาคม
| style="background:#F7F6A8;" |0
| style="background:#DCE5E5;" |0
| style="background:#FFDAB9;" |0
|**0**
|-
|8
|20 พฤษภาคม
| style="background:#F7F6A8;" |0
| style="background:#DCE5E5;" |0
| style="background:#FFDAB9;" |0
|**0**
|-
|9
|21 พฤษภาคม
| style="background:#F7F6A8;" |0
| style="background:#DCE5E5;" |0
| style="background:#FFDAB9;" |0
|**0**
|-
|10
|22 พฤษภาคม
| style="background:#F7F6A8;" |0
| style="background:#DCE5E5;" |0
| style="background:#FFDAB9;" |0
|**0**
|-
|11
|23 พฤษภาคม
| colspan="4" style="text-align:left center ;" |16px|alt=|link= *พิธีปิด*
|-
!colspan="2"|รวม || 36 || 41 || 60 || 137
|-

## กรีฑา

ผลการแข่งขันดังนี้:

## ดูเพิ่ม
* ประเทศฟิลิปปินส์ในซีเกมส์
* ประเทศฟิลิปปินส์ในเอเชียนพาราเกมส์
* ประเทศฟิลิปปินส์ในเอเชียนเกมส์
* ประเทศฟิลิปปินส์ในโอลิมปิก
* รายชื่อนักกีฬาฟิลิปปินส์ที่ได้รับเหรียญรางวัลซีเกมส์

## อ้างอิง

## แหล่งข้อมูลอื่น
*  


ฟิลิปปินส์
ประเทศเวียดนามในซีเกมส์ 2021

**ประเทศเวียดนาม** เข้าร่วมแข่งขันกีฬาซีเกมส์ ครั้งที่ 31 ค.ศ. 2021 (พ.ศ. 2564) ณ โฮจิมินห์ซิตี ประเทศเวียดนาม ระหว่างวันที่ 12-23 พฤษภาคม พ.ศ. 2565 คณะกรรมการโอลิมปิกแห่งชาติเวียดนามเป็นตัวแทนประเทศส่งทีมนักกีฬาทีมชาติเข้าร่วมแข่งขันทั้งหมด 965 คนใน 40 ชนิดกีฬา

## จำนวนผู้เข้าแข่งขัน

## สรุปเหรียญรางวัล
### จำนวนเหรียญแยกตามวัน

## กรีฑา

ผลการแข่งขันดังนี้:

## ดูเพิ่ม
* ประเทศเวียดนามในซีเกมส์
* ประเทศเวียดนามในเอเชียนพาราเกมส์
* ประเทศเวียดนามในเอเชียนเกมส์
* ประเทศเวียดนามในโอลิมปิก
* รายชื่อนักกีฬาเวียดนามที่ได้รับเหรียญรางวัลซีเกมส์

## อ้างอิง

## แหล่งข้อมูลอื่น
*  


เวียดนาม
ยาแน็ก รูแบ็ช

**ยาแน็ก รูแบ็ช** (; เกิดวันที่ 24 ธันวาคม 1987) เป็นนักข่าว ผู้ผลิตสารคดี ผู้กำกับ และวล็อกเกอร์ชาวเช็กเกีย เขาเป็นที่รู้จักจากช่องยูทูบ *ออนิสต์ไกด์* ที่เขาทำขึ้นร่วมกับโฮนซา มิกุลกา () เพื่อนและตากล้อง ช่องยูทูบดังกล่าวให้ข้อมูลเคล็ดลับการท่องเที่ยว รวมถึงวิธีการหลีกเลี่ยงการหลอกลวงนักท่องเที่ยวและกับดักนักท่องเที่ยวในเมืองใหญ่ ๆ โดยเฉพาะปราก

ในปี 2016 นิตยสารฟอบส์ฉบับภาษาเช็กระบุให้รูแบ็ชเป็นหนึ่งใน *30 โปต 30*: *ชาวเช็กอายุต่ำกว่า 30 ปีที่มีความสามารถมากที่สุด 30 คน* ในปี 2019 เขาได้รับรางวัล ** ("นกกระทานักข่าว" รางวัลนักข่าวอายุน้อยของการมอบรางวัลกาแร็ล ฮาวลีแช็ก โบโรฟสกี) สำหรับงานข่าวเชิงสืบสวนสอบสวนที่กล้าหาญของเขา หนังสือพิมพ์อังกฤษ ''ดิอินดิเพนเดนต์'' ยกให้เขาและโฮนซาเป็น "นักบุญองค์อุปถัมภ์แห่งการท่องเที่ยวในปราก"

## ชีวิตช่วงต้น
รูแบ็ชจบการศึกษาจากสถาบันภาพยนตร์มิโรสลัฟ โอนด์ฌีแช็ก ในปีแซ็ก และจากมหาวิทยาลัยโตมาช บาจา ในซลีน ยัน รูแบ็ช () บิดาของเขา เป็นคนในวงการผลิตรายการโทรทัศน์ 

## อาชีพ
ในปี 2006 รูแบ็ชเผยแพร่วิดีโอไวรัลในฐานะส่วนหนึ่งของดูโอชื่อ *นอยส์บราเดอส์* () คู่กับยินดรา มาลีก () นับตั้งแต่ปี 2006 เขามีส่วนร่วมกับ *สตรีม.แซแซ็ต* () ช่องโทรทัศน์ทางอินเทอร์เน็ตที่เขาได้สร้างสรรค์รายการที่ประสบความสำเร็จมากมายตลอดระยะเวลาหลายปี เช่น *ฮาวทูดูอิต* (), *เอ็นบีเอ็น* (), *ไลฟ์อินลักชัวรี* (), *นครหลอกลวง ?* () และ *ปรากปะทะคนชั่ว* () ซึ่งเผยแพร่ในปี 2015 ในรายการนี้ เขาบันทึกเป็นสารคดีเกี่ยวกับปรากในฐานะนครของอาชญากรรมที่มีการจัดการอย่างเป็นระบบ เช่น เครือข่ายอาชญากรรมรถแท็กซี่ที่คิดค่าโดยสารแพงหลายเท่าจากค่าโดยสารปกติ นอกจากนี้เขายังเคยเป็นตากล้องให้กับรายการสารคดีสถาปัตยกรรม *เกเบรียนเวร์ซุส* () และ *ยีดโล แอ็ส.แอร์.โอ.* ()

ในปี 2018 เขาลาออกจากสตรีม.เซเซ็ตเพื่อเข้าร่วมกับแซ็ซนัมซปราวี () ช่องข่าวเช็กที่เพิ่งถือกำเนิดขึ้นใหม่ในเวลานั้นและเป็นช่องรายการของบริษัทสื่ออินเทอร์เน็ตสัญชาติเช็ก แซ็ซนัม.แซแซ็ต () ระหว่างปี 2018 ถึง 2019 เขายังเป็นผู้ดำเนินรายการและเป็นผู้เขียนบทของทอล์กโชว์ *ฟแซ็นตรู* (; "อยู่ตรงกลาง")

### ''ออนิสต์ไกด์''
นับตั้งแต่ปี 2016 เขาได้เผยแพร่วิดีโอทางช่องยูทูบ *ออนิสต์ไกด์* () คู่กับโฮนซา มิกุลกา เพื่อนและช่างภาพ โดยเผยแพร่เป็นภาษาอังกฤษและบางครั้งเป็นภาษาเช็ก ช่องดังกล่าวมีเนื้อหาเกี่ยวกับเคล็ดลับการท่องเที่ยวสำหรับนักท่องเที่ยว โดยเฉพาะเคล็ดลับในการหลีกหนีกับดักนักท่องเที่ยวและการหลอกลวงนักท่องเที่ยวในหลายเมือง หลัก ๆ อยู่ในปราก นอกจากนี้ยังเคยถ่ายทำวิดีโอในเมืองอื่น ๆ ในประเทศเช็กเกีย เช่น แช็สกีกรุมโลฟ, ปาร์ดูบิตแซ และเบอร์โน รวมถึงประเทศอื่น ๆ เช่นในนครนิวยอร์ก, เคียฟ, เฮลซิงกิ และอินส์บรุค

ข้อมูลจากเดือนเมษายน 2022 ช่องยูทูบดังกล่าวมียอดผู้ติดตามมากกว่า 1 ล้านบัญชี และมียอดเข้าชมสะสมมากกว่า 47.5 ครั้ง วิดีโอจำนวนมากจากช่อง *ออนิสต์ไกด์* ถูกลบไปในเดือนมีนาคม 2021 จากข้อพิพาทเรื่องลิขสิทธิ์ ทั้งยาแน็ก รูแบ็ช และโฮนซา มิกุลกา เป็นลูกจ้างของแตแว แซ็ซนัม () จนถึงสิ้นปี 2020 และพวกเขาถ่ายทำวิดีโอเนื้อหาเดียวกันกับในช่องยูทูบเพื่อใช้เผยแพร่ทางโทรทัศน์ วิดีโอที่ส่งให้แก่แตแว แซ็ซนัม เผยแพร่นั้นเป็นภาษาเช็ก แต่มีเนื้อหาเดียวกันกับวิดีโอภาษาอังกฤษในยูทูบ และในวันที่ 2 ตุลาคม 2020 ทั้งคู่ได้ก่อตั้งช่องยูทูบภาคภาษาเช็กในชื่อ *กลุตซิสปราฮี* ()

## อ้างอิง

## แหล่งข้อมูลอื่น

*
*Rubeš articles at seznamzpravy.cz

หมวดหมู่:การท่องเที่ยวในปราก
ประเทศพม่าในซีเกมส์ 2021

**ประเทศพม่า** เข้าร่วมแข่งขันกีฬาซีเกมส์ ครั้งที่ 31 ค.ศ. 2021 (พ.ศ. 2564) ณ โฮจิมินห์ซิตี ประเทศเวียดนาม ระหว่างวันที่ 12-23 พฤษภาคม พ.ศ. 2565 คณะกรรมการโอลิมปิกแห่งชาติพม่าเป็นตัวแทนประเทศส่งทีมนักกีฬาทีมชาติเข้าร่วมแข่งขันทั้งหมด 298 คนใน 20 ชนิดกีฬา

## จำนวนผู้เข้าแข่งขัน

## สรุปเหรียญรางวัล
### จำนวนเหรียญแยกตามวัน

## กรีฑา

ผลการแข่งขันดังนี้:

## ดูเพิ่ม
* ประเทศพม่าในซีเกมส์
* ประเทศพม่าในเอเชียนพาราเกมส์
* ประเทศพม่าในเอเชียนเกมส์
* ประเทศพม่าในโอลิมปิก
* รายชื่อนักกีฬาพม่าที่ได้รับเหรียญรางวัลซีเกมส์

## อ้างอิง

## แหล่งข้อมูลอื่น
*  

พม่า
เหตุกราดยิงซูเปอร์มาร์เก็ตในบัฟฟาโล

ในวันที่ 14 พฤษภาคม 2022 เกิดการกราดยิงหมู่ในซูเปอร์มาร์เก็ตของท็อปส์ในย่านคิงส์ลีย์ทางฝั่งตะวันออกของบัฟฟาโล รัฐนิวยอร์ก ส่งผลให้มีผู้เสียชีวิตสิบราย บาดเจ็บสามคน ในจำนวนนี้ 11 รายเป็นคนผิวดำ ผู้ก่อเหตุทำการถ่ายทอดสดการโจมตีผ่านทางทวิตช์ ผู้ถูกกล่าวหาว่าก่อเหตุคือ เพย์ทัน เอส. เกนดรอน (Payton S. Gendron) วัย 18 ปี และถูกฟ้องร้องด้วยความผิดฐานฆาตกรรมโดยไตร่ตรองไว้ก่อน (first-degree murder)

มีรายงานระบุว่าเกนดรอนเคยเขียนคำประกาศเจตนาระบุตนเองว่าเป็นผู้นิยมคนขาวสูงสุดและสนับสนุนทฤษฎีสมคบคิด "การแทนที่ครั้งใหญ่" ซึ่งมีใจความเหยียดสีผิว การโจมตีครั้งนี้ถูกเรียกว่าเป็นการก่อการร้ายโดยผู้ก่อการในประเทศ และกำลังถูกตรวจสอบในฐานะการก่อเหตุที่มีแรงจูงใจจากเชื้อชาติ

## อ้างอิง

หมวดหมู่:สหรัฐในปี พ.ศ. 2565
หมวดหมู่:บัฟฟาโล (รัฐนิวยอร์ก)
หมวดหมู่:เหตุกราดยิงหมู่ในสหรัฐ
หมวดหมู่:การสังหารหมู่ในสหรัฐ]
วัดสี่เหลี่ยม (จังหวัดสิงห์บุรี)

**วัดสี่เหลี่ยม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางระจัน อำเภอค่ายบางระจัน จังหวัดสิงห์บุรี ที่ดินที่ตั้งวัด มีเนื้อที่ 26 ไร่ 1 งาน 34 ตารางวา

เดิมคงเป็นวัดร้างไม่สามารถระบุปีที่ก่อสร้างได้ ชาวบ้านจะเรียกบริเวณนี้ตามลักษณะที่เห็นเป็นโคก แต่จากหลักฐานที่ปรากฎให้เห็นคาดว่าน่าจะเป็นวัดที่มีมาแต่สมัยกรุงศรีอยุธยาโดยดูจากขนาดอิฐและรูปแบบใบเสมาหินทรายสีแดงลายกระจัง ภายหลังตั้งเป็นวัดเมื่อวันที่ 2 กุมภาพันธ์ พ.ศ. 2400 วิหารเก่าแก่เป็นฐานเดิมและมีสระสี่เหลี่ยมภายในวัดและชาวบ้านได้ร่วมกันสร้างสำนักสงฆ์ เดิมจึงเรียกว่า **วัดสระสี่เหลี่ยม** จนได้บูรณะอุโบสถขึ้นมาใหม่ ต่อมาเรียกชื่อวัดสั้นลงเป็น "วัดสี่เหลี่ยม" ไม่มีการแต่งตั้งเจ้าอาวาสอย่างถาวรมาก่อนเลยกระทั่งเมื่อ พ.ศ. 2524 มีการแต่งตั้งเจ้าอาวาสมาปกครองได้แก่ พระอธิการพเยาว์ ปวิตฺโต มาปกครองวัด

อาคารเสนาสนะที่สำคัญ ได้แก่ วิหารสร้างเมื่อสมัยอยุธยา อุโบสถกว้าง 4.5 เมตร ยาว 13 เมตร สร้างเมื่อ พ.ศ. 2400 เป็นอาคารคอนกรีตเสริมเหล็ก ศาลาการเปรียญ กว้าง 18 เมตร ยาว 42 เมตร สร้างเมื่อ พ.ศ. 2543 เป็นอาคารไม้ทรงไทย ชั้นเดียว กุฏิสงฆ์ จำนวน 8 หลัง เป็นอาคารไม้ ศาลาอเนกประสงค์ กว้าง 11.4 เมตร ยาว 30 เมตร สร้างเมื่อ พ.ศ.2523 เป็นอาคารคอนกรีตเสริมเหล็ก และศาลาบำเพ็ญกุศล จำนวน 2 หลัง สร้างด้วยคอนกรีตเสริมเหล็ก 2 หลัง ปูชนียวัตถุที่สำคัญ ได้แก่ พระประธานประจำอุโบสถปางมารวิชัย ขนาดหน้าตักหว้าง 50 นิ้ว สูง 70 นิ้ว สร้างในสมัยอยุธยา และมีพระประธานประจำศาลาการเปรียญ ปางมาวิชัย ขนาดหน้าตักกว้าง 100 นิ้ว สูง 120 นิ้ว สร้างเมื่อ พ.ศ. 2540

## อ้างอิง

สี่เหลี่ยม
หมวดหมู่:โบราณสถานในจังหวัดสิงห์บุรี
วัดธรรมเสมา

**วัดธรรมเสมา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกองทูล อำเภอหนองไผ่ จังหวัดเพชรบูรณ์ มีพระปลัด อลงกรณ์ วรธมฺโม ดำรงตำแหน่งเจ้าอาวาส

วัดธรรมเสมาสร้างขึ้นเมื่อ พ.ศ. 2250 เดิมเรียก **วัดโคก** ได้รับพระราชทานวิสุงคามสีมาเมื่อ พ.ศ. 2280

ปูชนียวัตถุที่สำคัญของวัดคือ พระพุทธรูปโบราณศักดิ์สิทธิ์ องค์เจดีย์ศักดิ์สิทธิ์โบราณ ที่สร้างมาตั้งแต่สมัยกรุงศรีอยุธยา ทางวัดยังมีประเพณีก่อพระเจดีย์ทรายกลบธาตุ เป็นประเพณีอันเก่าแก่ของชาวเมืองเพชรบูรณ์ที่ได้จัดให้มีขึ้นทุกปีในวันแรม 14 ค่ำ เดือน 4 ของทุกปี ซึ่งตรงกับวันตรุษไทยและเพื่อทำบุญอุทิศให้กับบรรพบุรุษผู้ล่วงลับ

## อ้างอิง

ธรรมเสมา
หมวดหมู่:โบราณสถานในจังหวัดเพชรบูรณ์
หมวดหมู่:อำเภอหนองไผ่
วัดกลาง (อำเภอเมืองบุรีรัมย์)

**วัดกลาง** หรือ **วัดกลางบุรีรัมย์** เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองบุรีรัมย์ จังหวัดบุรีรัมย์ มีพระธรรมวชิรสุตาภรณ์ เป็นเจ้าคณะจังหวัดบุรีรัมย์ และเจ้าอาวาสวัดกลาง

วัดกลางตั้งวัดเมื่อ พ.ศ. 2320 ได้รับพระราชทานวิสุงคามสีมาเมื่อ พ.ศ. 2325  มีประวัติเล่าว่าสมัยกรุงธนบุรี เจ้าพระยามหากษัตริย์ศึก (พระบาทสมเด็จพระพุทธยอดฟ้าจุฬาโลกมหาราช) นำทัพไปปราบเจ้าเมืองนางรองซึ่งเป็นกบฏและได้หยุดพักทัพที่บริเวณนี้ซึ่งมีสระน้ำขนาดใหญ่อยู่ จึงโปรดเกล้าให้ยกวัดร้างเป็นวัดมีพระสงฆ์ให้ชื่อว่า **วัดแปะใหญ่** ต่อมาในสมัยพระบาทสมเด็จพระจุลจอมเกล้าเจ้าอยู่หัวได้เปลี่ยนชื่อเป็น "วัดกลาง" ยกฐานะเป็นพระอารามหลวงแห่งแรกของบุรีรัมย์เมื่อ พ.ศ. 2533 เป็นที่ตั้งโรงเรียนพระปริยัติธรรม เป็นที่ตั้งศูนย์ศึกษาพระพุทธศาสนาวันอาทิตย์ เป็นศูนย์พุทธศาสตร์ หน่วยเผยแพร่ศีลธรรม 

อาคารเสนาสะที่สำคัญ มีอุโบสถ 1 หลัง ศาลาหอพระไตรปิฎก ที่ใช้เป็นสถานที่จัดกิจกรรมของสำนักงานวัฒนธรรมจังหวัด ภายในบริเวณวัดยังมี *สระสิงโต*  เป็นสระน้ำโบราณซึ่งได้นำน้ำทูลเกล้าฯ ถวายในพระราชพิธีถือน้ำพิพัฒน์สัตยา เมื่อครั้งมีพระราชพิธีเฉลิมพระชนมพรรษาพระบาทสมเด็จพระมหาภูมิพลอดุลยเดชมหาราช บรมนาถบพิตร ครบ 5 รอบ วันที่ 5 ธันวาคม พ.ศ. 2530

## อ้างอิง

กลาง
กลาง
หมวดหมู่:ก่อตั้งในสยามในปี พ.ศ. 2320
รี ชุน-ฮี

**รี ชุน-ฮี** (, อักษรโรมัน: Ri Chun-hee, Ri Chun Hee และ Ri Chun Hui, ; เกิด 8 กรกฎาคม 1943) เป็นผู้ประกาศข่าวชาวเกาหลีเหนือของช่องโทรทัศน์กลางเกาหลี (เคซีทีวี) เธอเป็นที่รู้จักจากวิธีการอ่านข่าวของเธอที่เต็มไปด้วยอารมณ์และเผ็ดร้อน เคยมีการบรรยายลักษณะการอ่านข่าวของเธอไว้ว่า "ใส่อารมณ์", "คุกคามกลาย ๆ" และ "เกรี้ยวกราด"

## ชีวิตช่วงต้นและการศึกษา
รีเกิดเมื่อปี 1943 ในครอบครัวยากจนในทงช็อน จังหวัดคังว็อน ประเทศเกาหลีใต้ปกครองญี่ปุ่น รีจบการศึกษาด้านศิลปะการแสดงจากมหาวิทยาลัยการละครเวทีและภาพยนตร์เปียงยาง และได้รับการว่าจ้างเป็นผู้ประกาศข่าวให้แก่เคซีทีวี

## อาชีพการงาน
รีเริ่มทำงานออกโทรทัศน์ในปี 1971 และกลายมาเป็นผู้ประกาศข่าวหลักของช่องเคซีทีวี และปรากฏตัวทางโทรทัศน์อยู่เรื่อย ๆ นับตั้งแต่กลางคริสต์ทศวรรษ 1980 เป็นต้นมา เธอมีอาชีพการงานที่เคซีทีวียาวนานมากกว่าคนส่วนใหญ่ที่มักถูกปลดจากตำแหน่งระหว่างทำงาน แต่รีไม่เคยโดนอะไรเลยตลอดการทำงานของเธอ เธอประกาศเกษียณอายุจากงานอ่านช่าวในเดือนมกราคม 2012 และระบุกับสื่อของจีนว่าเธอจะหันไปทำงานเบื้องหลังและช่วยฝึกผู้ประกาศข่าวรุ่นใหม่ ๆ แทน *เดลีเทลิกราฟ* ของอังกฤษเคยระบุว่าเธอ "ได้รับความไว้วางใจให้ประกาศช่วงเวลาที่ยิ่งใหญ่ที่สุดของประวัติศาสตร์เกาหลีเหนือ" บ็อบ วุดเวิร์ด นักข่าวชาวอเมริกัน เปรียบเทียบเธอเป็นวอลเตอร์ ครองไคต์ แห่งเกาหลีเหนือ ในหนังสือเรื่อง ** ของเขาซึ่งตีพิมพ์ในปี 2018

รีออกจากการเกษียณงานของเธอเป็นครั้งคราวเพื่อประกาศข่าวสำคัญของเกาหลีเหนือ เธอเคยประกาศข่าวเรื่องการทดสอบระเบิดไฮโดรเจนของเกาหลีเหนือในเดือนมกราคม 2016 การโจมตีด้วยขีปนาวุธในเดือนกุมภาพันธ์ 2016 การทดสอบระเบิดนิวเคลียร์เดือนกันยายน 2016 เดือนกันยายน 2017 และการทดลองขีปนาวุธในเดือนพฤศจิกายน 2017 ไปจนถึงการประกาศการพักการทดลองขีปนาวุธนิวเคลียร์และขีปนาวุธข้ามทวีปในปี 2018 และการพบกันของคิม จ็อง-อึน กับดอนัลด์ ทรัมป์ ในเดือนมิถุนายน 2018 เมื่อ 15 เมษายน 2018 รีเป็นคนแรกที่ได้อ่านรายงานชื่อของรี ซ็อล-จู ภรรยาคิม จ็อง-อึน ว่าเป็น "สตรีหมายเลขหนึ่ง" เป็นครั้งแรก

ในปี 2022 คิม จ็อง-อึน ได้มอบบ้านพักหรูหราให้แก่รีและครอบครัว รวมถึงแก่บุคคลระดับบนคนอื่น ๆ ของเกาหลีเหนือ ในเปียงยาง

## รูปแบบ
ขณะรีประกาศข่าวทางการว่าด้วยการเสียชีวิตของคิม อิล-ซุง ในปี 1994 รีร้องไห้ระหว่างการออกอากาศ เมื่อเธอประกาศข่าวทางการว่าด้วยการเสียชีวิตของคิม จ็อง-อิล ในปี 2011 เธอก็กลั้นน้ำตาไว้ขณะออกอากาศเช่นกัน รีมักแต่งกายออกอากาศในชุดสูทแบบตะวันตกหรือในชุดโชซ็อน-อดแบบเกาหลี เธอได้รับชื่อเล่นว่า "นางชมพู" ("Pink Lady") และ "ผู้ประกาศข่าวเกาหลีเหนือคนนั้น" ("North Korean News Lady")

## อ้างอิง

## แหล่งข้อมูลอื่น
*
เทกพูทูเดอะลู

"**เทกพูทูเดอะลู**" (; "ไปขี้ในส้วม") หรือเรียกย่อว่า "**พูทูลู**" (Poo2Loo) เป็นการรณรงค์ทางสื่อสังคมอินเดีย นำโดยยูนิเซฟเพื่อแก้ไขปัญหาการอุจจาระในที่เปิดในประเทศอินเดีย ต่อมากลายเป็นประเด็นตลกขบขันทางสื่อสังคมและสร้างความไม่พอใจในโลกออนไลน์

*[[The Times of India|เดอะไทมส์ออฟอินเดีย]]* รายงานว่าแนวคิดนี้เกิดขึ้นในเดือนมีนาคม 2013 หลังการประชุมว่าด้วยความสะอาดโดยยูนิเซฟอินเดียและไอไอที ส่วนหนึ่งของโครงการนิรมลภารัตอภิยันของรัฐบาลอินเดียที่เริ่มต้นในปี 1999 Poo2Loo ได้เรียกร้องให้ชาวอินเดีย "ปฏิญาณตน" และแสดงความสนับสนุนด้วยการลงนามในเรื่องราวร้องทุกข์ที่จะยื่นให้แก่ประณัพ มุขรจี ให้มีการแก้ไขปัญหาการถ่ายอุจจาระในที่เปิดอย่างจริงจัง

## อ้างอิง

## แหล่งข้อมูลอื่น
*
แยฆชอล

**แยฆชอล** (, **; แปลว่า "หลุมน้ำแข็ง",  แปลว่า "น้ำแข็ง" และ  แปลว่า "หลุม") เป็นที่เก็บน้ำแข็งโบราณที่ทำงานในลักษณะเครื่องทำความเย็นแบบระเหย แยฆชอลประกอบด้วยโครงสร้างรูปคล้ายโดมสูงเหนือจากพื้นดินและพื้นที่ใต้ดินสำหรับเก็บของ โดยทั่วไปใช้เก็บน้ำแข็งและอาหารอื่น ๆ พื้นที่เก็บของใต้ดินจะหุ้มด้วยวัสดุฉนวนกันการเสียความร้อนที่ทำให้สามารถเก็บความเย็นได้ตลอดปี โครงสร้างโบราณเหล่านี้พบได้ในประเทศอิหร่านปัจจุบัน

แยฆชอลทำงานโดยที่โครงสร้างรูปกรวย/โดมสูงเหนือพื้นดินจะช่วยไล่อากาศร้อนออกไปทางรูเปิดด้านบน กระบวนการนี้เกิดขึ้นเรื่อย ๆ ทำให้อากาศภายในมีความเย็นลง แยฆชอลสร้างขึ้นจากปูนสอกันน้ำที่เรียกว่าซอรูจ ทำมาจากทราย ดินเหนียว ไข่ขาว หินปูน ขนแพะ และขี้เถ้าผสมกันในสัดส่วนเฉพาะ มีลักษณะเป็นฉนวนป้องกันการสูญความร้อนและกันน้ำ โดยในฐานของแยฆชอลจะก่อซอรูจไว้หนาอย่างน้อยสองเมตรเพื่อกันการสูญความร้อน

ในปัจจุบัน อิหร่าน อัฟกานิสถาน และทาจิกิสถานยังใช้ศัพท์ *แยฆชอล* เรียกตู้เย็นไฟฟ้าสมัยใหม่เช่นกัน

## อ้างอิง

หมวดหมู่:น้ำแข็ง
ดอชแคแซน

**ดอชแคแซน** (, **') หรือ **ดัชแคแซน''' () เป็นหมู่ถ้ำสามถ้ำทางทิศตะวันออกเฉียงใต้ของเมืองโซลทอนีเย ประเทศอิหร่าน ด้านนอกของถ้ำมีวิหารประติมากรรมหินแกะสลักนูนต่ำรูปมังกรจีนที่สร้างขึ้นโดยช่างฝีมือชาวจีนสี่คนตามดำริของจักรพรรดิเอิลซีทแห่งจักรวรรดิข่านอิลในช่วงต้นศตวรรษที่สิบสี่

## อ้างอิง
ปีเอโตร กัชเชลลา

**ปีเอโตร กัชเชลลา** (; 2 กุมภาพันธ์ 1921 – 18 พฤษภาคม 2008) เป็นประติมากรชาวอิตาลี เป็นที่รู้จักจากผลงานประติมากรรมขนาดมหึมาในที่สาธารณะ เช่น *[[International Monument to the Victims of Fascism]]* ในค่ายกักกันเอาช์วิทซ์ 2-เบียร์เคอเนา ในประเทศโปแลนด์ (1957–1967) และสุสานใต้ดินของซิลวีโอ แบร์ลุสโกนี ในอาร์โกเร (คริสต์ทศวรรษ 1980)

## ระเบียงภาพ

ไฟล์:International Monument Auschwitz II-Birkenau 11.jpg|*[[International Monument to the Victims of Fascism]]*, 1967, ค่ายกักกันเอาช์วิทซ์ 2-เบียร์เคอเนา, โปแลนด์
File:PikiWiki Israel 51694 gate of peace in tel aviv.jpg|*Gateway of Peace*, 1972, เทลอาวีฟ, อิสราเอล
File:Pietro Cascella, Geboorte, 1973.jpg|*นัชชีตา*, 1973, พิพิธภัณฑ์ประติมากรรมกลางแจ้งมิดเดิลไฮม์, แอนต์เวิร์ป
File:Tavola-desco di Pietro Cascella.jpg|*กัมโปเดลโซเล*, 1985–1989, ตูโอโรซุลตราซีเมโน, อุมเบรีย
File:Il valico del monte Salviano (cropped).jpg|*อิลเตอาโตรเดลลาแจร์มีนาซีโอเน*, มอนเตซัลวีอาโน, อาบรุซโซ


## อ้างอิง

*Cascella, Pietro. *Benezit Dictionary of Artists*. Oxford: Oxford University Press. . .

*Silvia Lucchesi (2003, updated 2009). Cascella, Pietro. *Grove Art Online*. Oxford: Oxford University Press. . .

*Christopher Masters (June 6, 2008). Pietro Cascella. *The Guardian*. Accessed June 2021.

*Carlo Maria d'Este (2015).Pietro Cascella (1921–2008)  (in Italian). Regione Abruzzo – Dipartimento Turismo, Cultura e Paesaggio. Accessed June 2021.

*Cascèlla, Pietro (in Italian). *Enciclopedie on line*. Roma: Istituto dell'Enciclopedia Italiana. Accessed June 2021.

*Franco Miracco (1991). Cascella, Pietro (in Italian). *Enciclopedia Italiana*, appendix IV. Roma: Istituto dell'Enciclopedia Italiana. Accessed June 2021.

*Alexandra Andresen (1991). Cascella, Andrea (in Italian). *Enciclopedia Italiana*, appendix V. Roma: Istituto dell'Enciclopedia Italiana. Accessed June 2021.
อีโซลาเบลลา (ทะเลสาบมัจโจเร)

**อีโซลาเบลลา** (; ) เป็นเกาะในหมู่เกาะบอร์โรเมโอในทะเลสาบมัจโจเรของประเทศอิตาลี ตั้งอยู่ห่างจากชายฝั่งเมืองสเตรซาออกไปในทะเลสาบ 400 เมตร เกาะมีความยาว 320 เมตร และกว้าง 400 เมตร บนเกาะประกอบด้วยวัง, สวนอิตาลี และหมู่บ้านชาวประมงขนาดเล็ก

ชื่อเดิมของเกาะคือ *ลีโซลาอินเฟรีโอเร* หรือ *อีโซลาดีซอตโต* บนเกาะเป็นที่ตั้งของหมู่บ้านชาวประมงจนกระทั่งปี 1632 การ์โลที่ 3 จากตระกูลบอร์โรเมโอเริ่มก่อสร้างวังให้แก่อีซาเบลลา ดัดดา ผู้เป็นภรรยา ซึ่งเป็นที่มาของชื่อใหม่ของเกาะ วังนี้รวมถึงสวนอิตาลีเป็นผลงานสร้างโดยอันเจโล กรีเวลลี ช่างชาวมิลาน

## อ้างอิง

* Storia dell'Isola Bella  (Cited by the Italian Wikipedia article.)
*
*
ซูซา

**ซูซา** (, ; อักษรรูปลิ่ม:  *šušin<sup>ki</sup>*;  *Šuš* ;  *Šūšān*; ;  *Šuš*; เปอร์เซียกลาง:  *Sūš*,  *Šūs*;  *Çūšā*) เป็นนครโบราณในเทือกเขาซากรอสตอนล่าง ตั้งอยู่ห่างจากแม่น้ำไทกริสไปทางตะวันออกราว  ระหว่างแม่น้ำแคร์เฆกับแม่น้ำเดซในประเทศอิหร่าน ซูซาเป็นหนึ่งในเมืองที่สำคัญที่สุดในตะวันออกใกล้โบราณ เป็นราชธานีของจักรวรรดิเอแลมและจักรวรรดิอะคีเมนิด และเป็นศูนย์กลางทางยุทธศาสตร์ที่สำคัญในสมัยพาร์เธียและสมัยซาเซเนีย

พื้นที่โบราณคดีในปัจจุบันของซูซาประกอบด้วยเนินฝังศพสามเนิน ครอบคลุมพื้นที่ราวหนึ่งตารางกิโลเมตร เมืองชูชเป็นนครยุคใหม่ที่ตั้งอยู่ในซูซา ซูซายังได้รับการกล่าวถึงในหนังสือเอสเธอร์และเอกสารไบเบิลฉบับอื่น ๆ

## อ้างอิง

## แหล่งข้อมูลอื่น

* ARAB II. Arab Conquest of Iran
* "Early Works on the Acropolis at Susa" Expedition Magazine 10.4 1968
* Royal City of Susa: Ancient Near Eastern Treasures in the Louvre - Metropolitan Museum - 1992
* Aerial views of Susa at the Oriental Institute
* Digital Images of Cuneiform Tablets from Susa – CDLI
*Hamid-Reza Hosseini, ''Shush at the foot of Louvre'' (*Shush dar dāman-e [[Louvre]]*), in Persian, Jadid Online, 10 March 2009.
*
* Susa I. Excavations
* Susa II. History During The Elamite Period
* Susa III. The Achaemenid Period
* Susa IV. The Hellenistic and Parthian Periods
* Susa V. The Sasanian Period
ศุภชัย สุวรรณอ่อน

**ศุภชัย สุวรรณอ่อน** (เกิด 9 พฤศจิกายน พ.ศ. 2532) ชื่อเล่น **ปาล์ม** เป็นนักแสดงและพิธีกรชาวไทย เป็นที่รู้จักกับบทบาท “ไทชิ“ จากละครซีรีส์ *[[ไรซิงซัน]]* เรื่อง *[[รอยฝันตะวันเดือด (ละครโทรทัศน์)|รอยฝันตะวันเดือด]]* (2557) อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ

## ประวัติ
ศุภชัย สุวรรณอ่อน มีชื่อเล่นว่า ปาล์ม เกิดเมื่อวันที่ 9 พฤศจิกายน พ.ศ. 2532 จบการศึกษาประถมศึกษาจาก โรงเรียนสุขเจริญผล ระดับมัธยมศึกษาจาก โรงเรียนเตรียมอุดมศึกษาพัฒนาการ ระดับปริญญาตรีจาก คณะนิเทศศาสตร์ มหาวิทยาลัยกรุงเทพ ซึ่ง ปาล์ม ศุภชัย ได้เข้าพิธีอุปสมบททดแทนบุญคุณบุพการีพร้อมกับ ขุน ชานนท์ อักขระชาตะ ณ วัดพระราม 9 กาญจนาภิเษก เมื่อวันเสาร์ที่ 9 ธันวาคม พ.ศ. 2560 โดยได้รับฉายาทางธรรมว่า ปฺญญาชโย แปลว่า ผู้มีชัยชนะด้วยปัญญา

## เข้าสู่วงการ
ศุภชัยเข้าสู่วงการจากการแสดงโฆษณา ถ่ายแบบจนได้ร่วมแสดงในละครซีรีส์สะท้อนสังคม น้องใหม่ร้ายบริสุทธิ์ โดยรับบทเป็น ตะวันมา ในปี พ.ศ. 2555 ได้แสดงละครเรื่องแรกคือเรื่อง แรงเงา โดยรับบทเป็น แจ๊ค

## ผลงาน
### ภาพยนตร์

### ละครโทรทัศน์

### ซิตคอม

### พิธีกร
* อลหม่านจานใหม่ (ช่อง 3 เอชดี)

## อ้างอิง

หมวดหมู่:นักแสดงชายชาวไทย
หมวดหมู่:นักแสดงอิสระชาวไทย
หมวดหมู่:บุคคลจากโรงเรียนเตรียมอุดมศึกษาพัฒนาการ
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
มรกต (แก้ความกำกวม)

**มรกต** อาจหมายถึง
* อัญมณีมรกต
* หอยมรกต
* พายุมรกต
* ดาบมรกต นวนิยายโดยโกวเล้ง
* มรกตนคร สถานที่ในนวนิยายเพชรพระอุมา
* มรกต (ตราสินค้า) ตราสินค้าน้ำมีนพืช
* มรกต มณีฉาย นางแบบและนักแสดง
* มรกต แสงทวีป (กิตติสาระ) นางงาม นักแสดง และพิธีกร
* มรกต กรเกษม อดีตรัฐมนตรีช่วยว่าการกระทรวงสาธารณสุข
* มรกต พัฒนาการยิม นักมวยสากลอาชีพชาวไทย
อากัมเบ

thumb|ใบหน้าชายญี่ปุ่นเมื่อทำท่าอากัมเบ
**อากัมเบ** () หรือ **อักกัมเบ** () เป็นการแสดงออกทางใบหน้าเชิงเย้ยหยันและแสดงออกถึงการเสียดสีของประเทศญี่ปุ่น กระทำด้วยการดึงเปลือกตาล่างลงเพื่อเผยให้เห็นเยื่อตาที่มีสีแดงให้ใครบางคนเห็น บ้างก็กระทำพร้อมกับการแลบลิ้นยื่นออกมา

*อากัมเบ* ปรากฏครั้งแรกในงานเขียนคาไต ทายามะ เรื่อง *[[อินากะเรียวชิ]]* (, "ครูบ้านนอก") เมื่อ ค.ศ. 1909

## อ้างอิง

## แหล่งข้อมูลอื่น
* 

หมวดหมู่:ท่าทาง
หมวดหมู่:ตามนุษย์
หมวดหมู่:วัฒนธรรมญี่ปุ่น
มัสยิดเฟร์ฮัด-ปาชา

**มัสยิดเฟร์ฮัด-ปาชา** (; ) หรือ **มัสยิดเฟร์ฮาดิยา** () เป็นมัสยิดในบันยาลูกา และหนึ่งในความสำเร็จที่ยิ่งใหญ่ที่สุดของสถาปัตยกรรมอิสลามแบบออตโตมันสมัยศตวรรษที่ 16 ในประเทศบอสเนียและเฮอร์เซโกวีนา มัสยิดถูกทุบทิ้งในปี 1993 ตามคำสั่งของทางการสาธารณรัฐเซิร์ปสกา ในภายหลังได้สร้างขึ้นใหม่และเปิดสู่สาธารณะอีกครั้งในวันที่ 7 พฤษภาคม 2016

มัสยิดสร้างขึ้นในปี 1579 จากการว่าจ้างของเฟร์ฮัด-ปาชา ซอกอลอวิช ผู้ว่าการเขตบอสเนียของจักรวรรดิออตโตมัน มีตำนานเล่าว่า เงินที่ใช้ในการก่อสร้างมัสยิดมาจากเงินที่ตระกูลเอาเอิร์สแพร์คจ่ายเพื่อแลกกับศีรษะที่ถูกตัดของแฮร์บาร์ทที่ 8 ฟ็อน เอาเอิร์สแพร์ค นายพลฮาพส์บวร์ค และเพื่อเป็นค่าไถ่ตัวบุตรชายของเขาหลังการรบที่พรมแดนโครเอเชียในปี 1575 ซึ่งเฟร์ฮัด-ปาชาได้ชัยชนะ

มัสยิดสร้างขึ้นตามแบบสถาปัตยกรรมออตโตมันคลาสสิก เป็นไปได้สูงว่าเป็นผลงานออกแบบโดยลูกศิษย์คนหนึ่งของมีมาร์ ซินัน ด้วยลักษณะที่คล้ายคลึงกันมากกับมัสยิดมูราดีเยในมานีซา ผลงานของซินันที่สร้างขึ้นในราวปี 1586

## อ้างอิง

หมวดหมู่:มัสยิดในประเทศบอสเนียและเฮอร์เซโกวีนา
หมวดหมู่:สิ่งก่อสร้างในบันยาลูกา
มุก็อรนัศ

**มุก็อรนัศ** (, **'; , **') หรือในสถาปัตยกรรมอิหร่านเรียกว่า **ออฮูพอย** (, **') และใน[[สถาปัตยกรรมสเปน]]เรียกว่า **โมการาเบ''' () คือรูปแบบหนึ่งของโครงสร้างทรงโค้งประกอบส่วนตกแต่งที่พบในสถาปัตยกรรมอิสลาม มุก็อรนัศถือเป็นรูปแบบแรกเริ่มของสถาปัตยกรรมอิสลาม เป็นส่วนหนึ่งของสิ่งก่อสร้างอิสลามที่มีต้นกำเนิดในรัฐเคาะลีฟะฮ์อับบาซียะฮ์ โครงสร้างของมุก็อรนัศมีที่มาจากสกวินช์ บางครั้งในวรรณกรรมภาษาอังกฤษอาจเรียกมุก็อรนัศว่า "โครงสร้างทรงโค้งรูปรวงผึ้ง" (honeycomb vaulting) หรือ "โครงสร้างทรงโค้งรูปหินย้อย" (stalactite vaulting) หน้าที่ของมุก็อรนัศคือการสร้างพื้นที่เปลี่ยนผ่านให้เป็นไปอย่างกลมกลืนและมีการตกแต่งแทนที่จะปล่อยให้เป็นพื้นที่ว่างเปล่า โครงสร้างนี้ยังทำให้สามารถแยกส่วนหลักส่วนต่าง ๆ ของอาคารออกจากกัน และยังเป็นจุดเปลี่ยนผ่านระหว่างผนังห้องไปสู่เพดานรูปโดมเช่นกัน 

มุก็อรนัศมีความสำคัญมากในสถาปัตยกรรมอิสลามเนื่องจากรูปแบบที่วิจิตรงดงามนี้เป็นสัญลักษณ์แทนการรังสรรค์สากลของพระผู้เป็นเจ้า สถาปัตยกรรมมุก็อรนัศปรากฏในโดม, ทางเข้าครึ่งโดม, เอย์วอน และมุขโค้งด้านสกัด มุก็อรนัศสามารถแบ่งตามรูปแบบได้สองชนิดใหญ่ คือ แบบแอฟริกาเหนือ/ตะวันออกกลาง ซึ่งประกอบด้วยการวางรูปแบบชุดสามเหลี่ยมชี้ลงล่าง และแบบอิหร่าน ซึ่งประกอบด้วยชั้นส่วนที่เชื่อมต่อกัน

## อ้างอิง

## แหล่งข้อมูลอื่น
*
*Muqarnas : A Three-dimensional Decoration of Islam Architecture.  Contains a database of over a thousand plans of extant muqarnas, indexed by location and geometry.
*Abstract, Nexus 2004, Muqarnas, Construction and Reconstruction
*Informative page about muqarnas from the School of Islamic Geometric Design 
*polygonal computer models
*Page with VRML interactive 3D models
หออะษาน

**หออะษาน**, **หออะซาน** หรือ **หอคอยสุเหร่า** (, **'; , **'; ; ) เป็นหอคอยประเภทหนึ่งที่โดยทั่วไปสร้างเข้าไปในมัสยิดหรือสร้างติดกัน หออะษานมีหน้าที่หลายประการ แม้ว่าจะเป็นจุดสังเกตของมัสยิด แต่ชาวมุสลิมโดยทั่วไปก็ใช้เพื่อเรียกละหมาด (*[[อะษาน]]*) หออะษานมีรูปแบบได้หลากหลายแตกต่างกันไปตามสถาปัตยกรรม ส่วนบนของหอมักประดับด้วยยอดรูปกรวยหรือโดม

## อ้างอิง


หมวดหมู่:หอคอย
หมวดหมู่:สถาปัตยกรรมอิสลาม
หมวดหมู่:องค์ประกอบทางสถาปัตยกรรม
เอย์วอน

**เอย์วอน** (, **') หรือ **อีวาน** (, **') คือโถงหรือพื้นที่รูปสี่เหลี่ยม โดยทั่วไปมีผนังสามด้าน ส่วนอีกด้านหนึ่งเปิดโล่ง มักคลุมด้วยโครงสร้างทรงโค้ง ซุ้มทางเข้าอย่างเป็นทางการเข้าสู่เอย์วอนเรียกว่า *พีชทอฆ* () ซึ่งเป็นศัพท์ภาษาเปอร์เซียที่ใช้เรียกช่องที่ต่อออกมาจากด้านหน้าของอาคารและโดยทั่วไปประดับประดาด้วยอักษรวิจิตรอิสลาม งานกระเบื้องเคลือบ และงานออกแบบเรขาคณิตอิสลาม *เอย์วอน* เป็นศัพท์ที่มีความหมายกว้าง ๆ จึงไม่ได้มีรูปแบบเฉพาะพิเศษ แต่มีความแตกต่างกันไปตามบริบท สถาปัตยกรรม และวัฒนธรรม

## อ้างอิง

### บรรณานุกรม

*
*
*
*
*
*
*
*
*
*
*
*Rawson, Jessica, *Chinese Ornament: The Lotus and the Dragon*, 1984, British Museum Publications, 
*
*
*
*
*
*

หมวดหมู่:สถาปัตยกรรมอิสลาม
หมวดหมู่:องค์ประกอบทางสถาปัตยกรรม
หมวดหมู่:คำและวลีภาษาเปอร์เซีย
การเดินทางของเพร์รี

thumb|right|300px|ภาพวาดการเดินทางใน ค.ศ. 1854
**การเดินทางของเพร์รี** () เป็นการเดินทางทางการทูตและการทหารระหว่างปี ค.ศ. 1853 - 1854 ไปยังรัฐบาลโชกุนโทกูงาวะ ซึ่งเกี่ยวข้องกับการเดินทางสองครั้งโดยเรือรบของกองทัพเรือสหรัฐ มีเป้าหมายในการสำรวจ รวมถึงการสถาปนาความสัมพันธ์ทางการทูตและการเจรจาข้อตกลงทางการค้ากับนานาประเทศในภูมิภาค การเปิดการติดต่อกับรัฐบาลญี่ปุ่นถือเป็นความสำคัญลำดับต้น ๆ ของการสำรวจนี้ และเป็นหนึ่งในเหตุผลสำคัญที่ทำให้การสำรวจนี้เกิดขึ้น

การเดินทางอยู่ภายใต้การบัญชาการของ พลเรือจัตวา แมทธิว ซี. เพร์รี ภายใต้คำสั่งจาก ประธานาธิบดี มิลลาร์ด ฟิลล์มอร์  มีเป้าหมายหลักคือการบังคับให้ยุตินโยบายการปิดประเทศของญี่ปุ่นที่มีมาอย่างยาวนานกว่า 220 ปี และเปิดท่าเรือของญี่ปุ่นเพื่อการค้ากับอเมริกาผ่านการเจรจาต่อรองด้วยเรือปืนหากจำเป็น การเดินทางของเพร์รีนำไปสู่การสถาปนาความสัมพันธ์ทางการทูตระหว่างญี่ปุ่นกับมหาอำนาจตะวันตกโดยตรง และในที่สุดก็นำไปสู่การล่มสลายในการปกครองโดยรัฐบาลโชกุนโทกูงาวะ และเกิดการการฟื้นฟูพระราชอำนาจของจักรพรรดิหลังจากนั้น เส้นทางการค้าของญี่ปุ่นที่ขยายตัวอย่างรวดเร็วได้นำคตินิยมศิลปะญี่ปุ่นไปสู่สังคมโลกซึ่งวัฒนธรรมญี่ปุ่นในแง่มุมต่าง ๆ มีอิทธิพลต่อศิลปะในยุโรปและอเมริกา

## ปูมหลัง
การค้าที่เพิ่มขึ้นระหว่างอเมริกาและจีน และการมีอยู่ของนักล่าวาฬ ชาวอเมริกันนอกชายฝั่งของญี่ปุ่น และการรวมกลุ่มของมหาอำนาจยุโรปในเอเชีย ล้วนเป็นปัจจัยสนับสนุนในการตัดสินใจของประธานาธิบดีฟิลมอร์ให้ส่งคณะเดินทางไปยังญี่ปุ่น ในช่วงต้นศตวรรษที่ 19 นโยบายปิดประเทศของญี่ปุ่นกำลังถูกท้าทายมากขึ้นเรื่อยๆ ในปี ค.ศ. 1844 พระเจ้าวิลเลิมที่ 2 แห่งเนเธอร์แลนด์ ได้ส่งพระราชหัตถเลขาเรียกร้องให้ญี่ปุ่นยุตินโยบายปิดประเทศด้วยพระองค์เอง ก่อนที่การเปลี่ยนแปลงจะถูกบังคับจากโลกภายนอก ระหว่างปี ค.ศ. 1790 ถึง ค.ศ. 1853 เรือสหรัฐอย่างน้อยยี่สิบเจ็ดลำ (รวมถึงเรือรบสามลำ) ได้ไปเยือนญี่ปุ่น

มีการพบเห็นการบุกรุกน่านน้ำญี่ปุ่นโดยเรือต่างประเทศเพิ่มขึ้น และสิ่งนี้นำไปสู่การอภิปรายภายในอย่างมากในญี่ปุ่นเกี่ยวกับวิธีที่ดีที่สุดในการรับมือกับภัยคุกคามต่ออำนาจอธิปไตยทางเศรษฐกิจและการเมืองของญี่ปุ่น ในเดือนพฤษภาคม ค.ศ. 1851 ดาเนียล เว็บสเตอร์ รัฐมนตรีว่าการกระทรวงการต่างประเทศสหรัฐ ได้อนุญาตให้ พลเรือจัตวา จอห์น เอช. ออลิค ผู้บัญชาการกองเรืออินเดียตะวันออกของอเมริกา ส่งลูกเรือชาวญี่ปุ่นที่เรืออับปางจำนวน 17 คน ซึ่งพำนักอยู่ในซานฟรานซิสโกกลับญี่ปุ่น ซึ่งอาจเปิดโอกาสให้มีความสัมพันธ์ทางการค้ากับญี่ปุ่น

## อ้างอิง

หมวดหมู่:บากูมัตสึ
หมวดหมู่:สนธิสัญญาคานางาวะ
โรงพยาบาลสุราษฎร์ธานี

**โรงพยาบาลสุราษฎร์ธานี** เป็นโรงพยาบาลหลักของจังหวัดสุราษฎร์ธานี ประเทศไทย ซึ่งได้รับการจัดอยู่ในสังกัดกระทรวงสาธารณสุขในฐานะโรงพยาบาลระดับภูมิภาค โดยมีศูนย์แพทยศาสตรศึกษาโครงการร่วมผลิตแพทย์เพิ่มเพื่อชาวชนบทซึ่งจัดอบรมแพทย์ให้แก่คณะแพทยศาสตร์ มหาวิทยาลัยธรรมศาสตร์ และเป็นโรงพยาบาลในเครือคณะแพทยศาสตร์ มหาวิทยาลัยสงขลานครินทร์

## ประวัติ
แผนการก่อสร้างโรงพยาบาลในสุราษฎร์ธานีเริ่มขึ้นใน พ.ศ. 2484 ในช่วงสงครามโลกครั้งที่สอง ภายใต้เจตนารมณ์ที่จะยกระดับการให้บริการด้านสุขภาพในจังหวัดสุราษฎร์ธานี เนื่องจากในพื้นที่ดังกล่าวมีเพียงสถานีอนามัยเท่านั้น อย่างไรก็ตาม ก็ได้ล่าช้าออกไปเนื่องจากการรุกรานของญี่ปุ่นซึ่งอุบัติขึ้นเมื่อวันที่ 8 ธันวาคมของปีเดียวกัน อย่างไรก็ตาม เงินทุนก็ค่อย ๆ เพิ่มขึ้น และตัดสินใจว่าจะสร้างโรงพยาบาลในตำบลมะขามเตี้ย เนื่องจากการคมนาคมขนส่งที่ดี โดยเฉพาะอย่างยิ่งเนื่องจากที่ดินอยู่ติดกับทางหลวงสายหลักเข้าเทศบาลนครสุราษฎร์ธานี และสามารถเข้าถึงได้ง่ายจากสถานีรถไฟสุราษฎร์ธานี ซึ่งการก่อสร้างเริ่มขึ้นหลังสงครามใน พ.ศ. 2495 และโรงพยาบาลดังกล่าวเปิดในฐานะ**โรงพยาบาลสุราษฎร์ธานี**เมื่อวันที่ 13 เมษายน พ.ศ. 2496 ด้วยจำนวน 25 เตียง กระทั่งใน พ.ศ. 2512 ด้วยจำนวนเตียง 170 เตียง ทางโรงพยาบาลได้พิจารณาว่าการศึกษาทางการแพทย์ที่โรงพยาบาลนั้นเป็นไปได้ รวมถึงได้มีการจัดตั้งโรงเรียนการพยาบาล

ตั้งแต่วันที่ 7 มกราคม พ.ศ. 2547 โรงพยาบาลนี้ได้เข้าร่วมโครงการร่วมผลิตแพทย์เพิ่มเพื่อชาวชนบท และเริ่มฝึกอบรมแพทย์ให้แก่คณะแพทยศาสตร์ มหาวิทยาลัยธรรมศาสตร์

## ดูเพิ่ม
* บริการสุขภาพในประเทศไทย
* โรงพยาบาลในประเทศไทย

## อ้างอิง

## แหล่งข้อมูลอื่น
* 
* 

สุราษฎร์ธานี
สุราษฎร์ธานี
หมวดหมู่:โรงพยาบาลในจังหวัดสุราษฎร์ธานี
หมวดหมู่:สิ่งก่อสร้างในอำเภอเมืองสุราษฎร์ธานี
สุราษฎร์ธานี
หมวดหมู่:ก่อตั้งในประเทศไทยในปี พ.ศ. 2496
เอ็กซ์ตรีมฮาตส์

***เอ็กซ์ตรีมฮาตส์*** () เป็นซีรีส์อนิเมะออริจินัลญี่ปุ่น ที่สร้างและเขียนโดย Masaki Tsuzuki ผู้สร้าง *[[สาวน้อยจอมเวท นาโนฮะ]]* และ *[[Dog Days (Japanese TV series)|Dog Days]]* กำกับโดย Junji Nishimura และผลิดโดยเซเวนอาร์กส ออกอากาศตั้งแต่เดือนกรกฎาคมถึงกันยายน พ.ศ. 2565

## การสร้างและการเผยแพร่
โปรเจ็กต์ออริจินัลที่สร้างขึ้นโดย Masaki Tsuzuki ได้รับการประกาศเมื่อวันที่ 20 พฤษภาคม พ.ศ. 2564 ซึ่งต่อมาได้เปิดเผยว่าเป็นซีรีส์อนิเมะทางโทรทัศน์เมื่อวันที่ 10 กุมภาพันธ์ พ.ศ. 2565 Junji Nishimura จากสตูดิโอเซเวนอาร์กสทำหน้าที่กำกับอนิเมะ โดย Tsuzuki ทำหน้าที่เขียนบทและ First Call Music ทำหน้าที่แต่งเพลง Waki ​​Ikawa เป็นผู้ออกแบบตัวละครออริจินัลในขณะที่ Issei Aragaki ปรับการออกแบบสำหรับแอนิเมชัน Aragaki และ Kana Hashidate รับหน้าที่หัวหน้าผู้กำกับแอนิเมชัน และ Shuichi Kawakami กับ Takuya Fujima เป็นคนร่างออกแบบตัวละครรอง อนิเมะออกอากาศตั้งแต่วันที่ 10 กรกฎาคม ถึงวันที่ 25 กันยายน พ.ศ. 2565 ทางช่อง Tokyo MX และ BS11 เพลงเปิดอนิเมะชื่อ "Infinite" ขับร้องโดย Miho Okasaki

## อ้างอิง

## แหล่งข้อมูลอื่น
* Anime official website 
* 

หมวดหมู่:อนิเมะที่ออกฉายในปี พ.ศ. 2565
หมวดหมู่:อนิเมะและมังงะเกี่ยวกับกีฬา
หมวดหมู่:ไอดอลญี่ปุ่นในอนิเมะและมังงะ

หมวดหมู่:รายการโทรทัศน์ของโตเกียวเอ็มเอ็กซ์
เฮลอินเอเซล (2022)

**เฮลอินเอเซล 2022** () เป็นงานมวยปล้ำอาชีพประจำปีครั้งที่ 14 ที่กำลังจะมาถึงซึ่งผลิตโดย ดับเบิลยูดับเบิลยูอี จัดขึ้นสำหรับนักมวยปล้ำจาก ดับเบิลยูดับเบิลยูอี รอว์ และ ดับเบิลยูดับเบิลยูอี สแมคดาวน์ ออกอากาศแบบจ่ายเมื่อรับชมทั่วโลกและสามารถสตรีมผ่าน Peacock ในสหรัฐอเมริกาและดับเบิลยูดับเบิลยูอี เน็ตเวิร์คในต่างประเทศ โดยจัดขึ้นในวันอาทิตย์ที่ 5 มิถุนายน ค.ศ. 2022 ที่ ออลล์สเตตอะรีนา ในเมืองโรสมอนท์ ชานนครชิคาโก รัฐอิลลินอยส์

## งานสร้าง
### เนื้อเรื่อง
หลังจาก โคดี โรดส์ เอาชนะ เซท โรลลินส์ ทั้งในศึก เรสเซิลเมเนีย ครั้งที่ 38 และเรสเซิลเมเนียแบคแลช โรดส์ก็ได้รับสิทธิ์ปล้ำชิงแชมป์ United States Championship กับ เธียรี เมื่อวันจันทร์ที่ 9 พฤษภาคม ค.ศ. 2022 ในศึก รอว์ ระหว่างการปล้ำ โรลลินส์ออกมาทำร้ายโรดส์ ทำให้โรดส์ชนะฟาวล์ ในสัปดาห์ต่อมา โรดส์ออกมาท้าทายโรลลินส์ในการปล้ำอีกแมตช์ คราวนี้อยู่ใน เฮลอินเอเซล แมตช์ ซึ่งโรลลินส์ตอบตกลง

ในวันจันทร์ที่ 25 เมษายน ค.ศ. 2022 ในศึก รอว์ อาซูกะ ได้ทำการเซอร์ไพรส์ด้วยการหวนคืนสังเวียนอีกครั้งหลังจากได้รับบาดเจ็บไป 9 เดือน แอดัม เพียร์ซ ให้โอกาส อาซูกะ เผชิญหน้ากับ บิแอนกา บีแลร์ ในการปล้ำชิงแชมป์ Raw Women's Championship ในวันจันทร์ที่ 9 พฤษภาคม 2022 ในศึก รอว์ แต่การปล้ำจบลงโดยไม่มีการตัดสินหลังจากที่ เบกกี ลินช์ ออกมาทำร้ายทั้งคู่ ในสัปดาห์ต่อมา อาซูกะ เอาชนะ ลินช์ ทำให้ได้สิทธิ์ในการเผชิญหน้ากับ บิแอนกา บีแลร์ ในการชิงแชมป์ Raw Women's Championship ในศึก เฮลอินเอเซล ในวันจันทร์ที่ 23 พฤษภาคม ค.ศ. 2022 ในศึก รอว์ ลินช์ได้รับโอกาสอีกครั้งในการเผชิญหน้ากับอาซูกะด้วยกติกาเพิ่มเติมว่าหากลินช์ชนะ เธอก็จะถูกเพิ่มเข้าสู่การปล้ำชิงแชมป์ในศึก Hell in a Cell ลินช์เอาชนะอาซูกะได้ดังนั้นการปล้ำชิงแชมป์จึงกลายเป็นการปล้ำแบบสามเส้า

ในศึก เรสเซิลเมเนีย ครั้งที่ 38 บ็อบบี แลชลีย์ เอาชนะ โอมอส ต่อมาในวันจันทร์ที่ 4 เมษายน ในศึก รอว์ ผู้จัดการของ แลชลีย์ คือ ผู้เล่นทรงคุณค่า (MVP) ได้หักหลัง แลชลีย์ และร่วมมือกับ โอมอส ซึ่งเอาชนะ แลชลีย์ ในศึก WrestleMania Backlash ด้วยความช่วยเหลือจาก MVP จากนั้น Lashley เอาชนะ Omos ในการแข่งขันกรงเหล็กเมื่อ Omos เหวี่ยง Lashley ผ่านกรง ทำให้ แลชลีย์ เป็นฝ่ายชนะโดยการเดินออกจากกรงในวันจันทร์ที่ 16 พฤษภาคม ในศึก Raw ในสัปดาห์ต่อมา โดยที่ Lashley ต้องการยุติศึกระหว่างพวกเขา เขาจึงได้ท้าทาย MVP ในการปล้ำที่ผู้ชนะจะเลือกกติกาการปล้ำของเขากับ Omos ในศึก Hell in a Cell ด้วยความช่วยเหลือของ Omos ทำให้ MVP เอาชนะ Lashley ด้วยการนับ Omos และ MVP ตัดสินใจว่ากติกาในศึก Hell in a Cell จะเป็นการปล้ำแบบแฮนดิแคป 2 รุม 1 โดยที่ Omos และ MVP จะเผชิญหน้ากับ Lashley

## แมตช์

## ควันหลง
### รอว์
โคดี โรดส์ เปิดตอนของ รอว์ ในคืนต่อมาและบอกว่าในที่สุดเขาก็ทำกับ Seth "Freakin" Rollins สำเร็จแล้ว แม้จะนัดผ่าตัดกล้ามเนื้อหน้าอกขาดในวันพุธ เขาบอกใบ้ว่าจะชนะการปล้ำ Money in the Bank ในศึก มันนีอินเดอะแบงก์ ที่จะเกิดขึ้น จากนั้นโรลลินส์ก็ขัดจังหวะและบอกว่าเขายังคงไม่ชอบโรดส์ แต่โรดส์ควรได้รับความเคารพจากเขา โรลลินส์ออกจากสังเวียน แต่ในขณะที่โรดส์กำลังจะออกไป โรลลินส์ก็ทำร้ายโรดส์จากด้านหลังด้วยค้อนขนาดใหญ่ และทำร้ายโรดส์ต่อไปจนกระทั่งผู้ตัดสินและเจ้าหน้าที่ของ WWE ต้องเข้ามาแยก

## อ้างอิง

หมวดหมู่:ดับเบิลยูดับเบิลยูอี เฮลล์อินเอเซลล์
อาชญากรรมสงครามระหว่างการรุกรานยูเครนโดยรัสเซีย

นับตั้งแต่ที่รัสเซียเริ่มรุกรานยูเครนใน พ.ศ. 2565 ทางการและกองทัพรัสเซียถูกกล่าวหาว่าก่ออาชญากรรมสงครามโดยเจตนาโจมตีต่อเป้าหมายพลเรือน และการโจมตีพื้นที่ที่มีประชากรอาศัยอยู่หนาแน่นโดยไม่เลือก กองทัพรัสเซียถูกกล่าวหาว่าทำให้ประชากรพลเรือนต้องได้รับภยันตรายที่ไม่จำเป็นและไม่ได้สัดส่วนโดยใช้กระสุนบรรจุระเบิดพวง ซึ่งเป็นอาวุธที่ 110 รัฐห้ามใช้ เพราะเป็นอันตรายทันทีและในระยะยาวต่อพลเรือน และโดยการยิงอาวุธระเบิดอื่นที่มีผลเป็นวงกว้าง เช่น ระเบิดที่ทิ้งจากอากาศ ขีปนาวุธ กระสุนปืนใหญ่หนัก และจรวดที่ยิงคราวละหลาย ๆ ลูก ผลของการโจมตีของกองทัพรัสเซียคือความเสียหายหรือการทำลายล้างซึ่งอาคารพลเรือน รวมทั้งบ้านเรือน โรงพยาบาล โรงเรียน โรงไฟฟ้านิวเคลียร์ อาคารประวัติศาสตร์และโบสถ์ ผู้เชี่ยวชาญกฎหมายระหว่างประเทศยังระบุว่ามีหลักฐานที่บ่งชี้ว่ารัสเซียกำลังพุ่งเป้าไปยังโรงพยาบาลของยูเครนทั่วประเทศอย่างเจตนา

ข้อมูล ณ วันที่ 28 เมษายน พบว่าการรุกรานนี้ทำให้มีผู้เสียชีวิตเป็นพลเรือนอย่างน้อย 2,829 คน และมีผู้ได้รับบาดเจ็บอีกอย่างน้อย 3,180 คน

*[[เดอะการ์เดียน]]* รายงานว่า หลังรัสเซียถอนกำลังออกจากพื้นที่ทางเหนือของกรุงเคียฟ มี "หลักฐานกองพะเนิน" ถึงการข่มขืนกระทำชำเรา ทรมานและการประหารชีวิตอย่างรวบรัดต่อพลเรือนยูเครนโดยกองทัพรัสเซีย มีการกล่าวหาว่าพลเรือนยูเครนถูกบังคับเนรเทศจากมารีอูปอลในการควบคุมของรัสเซียไปยังประเทศรัสเซีย รวมทั้งเด็ก มีความรุนแรงทางเพศอย่างเป็นระบบและขนานใหญ่ และมีการฆ่าพลเรือนยูเครนโดยกองกำลังรัสเซียโดยเจตนา ปลายเดือนมีนาคมหลังยูเครนยึดเมืองบูชาซึ่งอยู่ทางเหนือของกรุงเคียฟคืนได้ มีการพบหลักฐานว่ามีการสังหารหมู่โดยกองกำลังรัสเซีย รวมทั้งการทรมานและการฆ่าโดยเจตนา ตำรวจกรุงเคียฟระบุว่าพบศพพลเรือนกว่า 900 ศพในภูมิภาคเคียฟหลังกองกำลังรัสเซียถอยออกไป ซึ่งส่วนใหญ่ถูกประหารชีวิตอย่างรวบรัด และคณะผู้แทนเฝ้าสังเกตสิทธิมนุษยชนของสหประชาชาติในยูเครนจดบันทึกการฆ่าพลเรือนอย่างไม่ชอบด้วยกฎหมาย 50 คนในบูชา ในเดือนแรกของการรุกราน คณะผู้แทนฯ ยังได้จดบันทึกการกักขังนักหนังสือพิมพ์ นักเคลื่อนไหว และข้าราชการยูเครนโดยพลการในดินแดนที่รัสเซียยึดครอง

ในวันที่ 2 มีนาคม อัยการศาลอาญาระหว่างประเทศ (ICC) เปิดการสอบสวนสมบูรณ์ต่อข้อกล่าวหาอาชญากรรมสงคราม อาชญากรรมต่อมนุษยชาติหรือการล้างเผ่าพันธุ์ในอดีตและปัจจุบันที่ก่อในประเทศยูเครนโดยผู้ใดตั้งแต่วันที่ 21 พฤศจิกายน 2556 เป็นต้นไป ตั้งวิธีการออนไลน์เพื่อให้บุคคลเสนอหลักฐานเพื่อเริ่มติดต่อกับผู้สอบสวน และส่งทีมผู้สอบสวน นักกฎหมายและบุคลากรอาชีพอื่นไปยังยูเครนเพื่อเริ่มเก็บหลักฐาน ยูเครนและรัสเซียไม่เป็นภาคีของธรรมนูญกรุงโรมซึ่งเป็นเอกสารกฎหมายที่ก่อตั้ง ICC แต่ยูเครนยอมรับเขตอำนาจของ ICC เมื่อมีการลงนามในปฏิญญาตั้งแต่ปี 2556 และ 2557 มีหน่วยงานระหว่างประเทศอิสระอื่นอีก 2 แห่งที่กำลังสอบสวนการละเมิดสิทธิมนุษยชนและกฎหมายมนุษยธรรมระหว่างประเทศในพื้นที่ ได้แก่ คณะกรรมการสอบสวนเรื่องยูเครนระหว่างประเทศ ซึ่งก่อตั้งโดยคณะมนตรีสิทธิมนุษยชนแห่งสหประชาชาติเมื่อวันที่ 4 มีนาคม และคณะผู้แทนเฝ้าสังเกตสิทธิมนุษยชนของสหประชาชาติในยูเครน ซึ่งก่อตั้งโดยสำนักงานข้าหลวงใหญ่สิทธิมนุษยชนสหประชาชาติ ปลายเดือนมีนาคม อัยการสูงสุดของยูเครนแถลงว่าอัยการยูเครนได้รวบรวมหลักฐาน "คดีอาชญากรรมสงครามที่เป็นไปได้" 2500 คดี และ "ผู้ต้องสงสัยหลายร้อยคน" ในวันที่ 7 เมษายน 2565 สหประชาชาติระงับสมาชิกภาพคณะมนตรีสิทธิมนุษยชนฯ ของรัสเซีย

## อ้างอิง

หมวดหมู่:การรุกรานยูเครนโดยรัสเซีย
หมวดหมู่:อาชญากรรมสงคราม
เจ็ดสามศูนย์ (การจราจร)

เจ็ดสามศูนย์ (Nana-San-Maru) คือวันที่ประเทศญี่ปุ่นในภูมิภาคของจังหวัดโอกินาวะเปลี่ยนการจราจรซ้ายมือและขวามือเป็นขวามือมีผลบังคับใช้เมื่อวันที่ 30 กรกฎาคม ปี 1978
## ภาพรวม
เดิมทีจังหวัดโอกินาวะขับรถทางด้านซ้ายมือของถนนเช่นเดียวกับส่วนอื่น ๆ ในญี่ปุ่นอย่างไรก็ตาม หลังความพ่ายแพ้ของญี่ปุ่นในช่วงสงครามโลกครั้งที่ 2 จังหวัดก็ตกอยู่ภายใต้การควบคุมของสหรัฐอเมริกาและในวันที่ 24 มิถุนายน พ.ศ. 2488 ถูกสั่งให้มีการขับรถชิดขวา แม้ว่าโอกินาวะจะกลับสู่การควบคุมของญี่ปุ่นในปี 1972 ก็ยังคงมีการสัญจรไปมาอยู่ทางด้านขวาเป็นเวลาหกปีอันเนื่องมาจากความล่าช้าในการส่งร่างกฏหมายไปยังประเทศญี่ปุ่นและความล่าช้าอันเนื่องมาจากงานมหกรรมในปี 1975 อย่างไรก็ตามตามอนุสัญญาเวียนนาว่าด้วยการจราจรบนถนนที่จำกัดแต่ละประเทศให้มีทิศทางการจราจรเพียงทิศทางเดียวการจราจรทั้งหมดในจังหวัดได้เปลี่ยนกลับไปเป็นการขับรถทางด้านซ้ายในวันที่ 30 กรกฎาคม พ.ศ. 2521 และเป็นสถานที่เดียวเพียงไม่กี่แห่งที่มีการเปลี่ยนแปลงจากการจราจรทางขวาเป็นซ้ายในปลายศตวรรษที่ 20 ชาวญี่ปุ่นในจังหวัดโอกินาวะมักจะเรียกการขับรถดังกล่าวว่า 729 ก่อนวันที่จะมีการเปลี่ยนการขับรถจากขวามือเป็นซ้ายมือ

## อ้างอิง

## แหล่งข้อมูลอื่น

* やんばる国道物語 (Yanbaru National Highway stories), Northern National Highway Office of Okinawa General Bureau, Cabinet Office.
* 手づくり石けんのウェッブショップ うみきぃ・うみない (Handmade soap webshop Umikii-Uminai), a personal blog with many 730 pictures.
* 「沖縄730　道の記録」シネマ沖縄1978年製作 "Okinawa 730 Road Record" Cinema Okinawa 1978 production

หมวดหมู่:พ.ศ. 2521
หมวดหมู่:การจราจร
หมวดหมู่:จังหวัดโอกินาวะ